ლაურა ფერნანდეს დელგადო

ლაურა ფერნანდეს დელგადო (დ. 4 ივლისი, 1986, პუნტარენასი) — კოსტარიკელი პოლიტიკოსი. პრეზიდენტ როდრიგო ჩავეს რობლესის ადმინისტრაციაში 2024-2025 წლებში ეკავა პრეზიდენტის მინისტრის თანამდებობა, ხოლო 2022-2025 წლებში ეროვნული დაგეგმარებისა და ეკონომიკური პოლიტიკის მინისტრის თანამდებობა. ამჟამად ის არის მემარჯვენე დაჯგუფება „სუვერენული ხალხის პარტიის“ კანდიდატი 2026 წლის საპრეზიდენტო არჩევნებში.

ბიოგრაფია
დაიბადა პუნტარენასში 1986 წლის 4 ივლისს. სწავლობდა პოლიტოლოგიას კოსტა-რიკის უნივერსიტეტში და გაიარა პოლიტიკურ მეცნიერებათა სპეციალიზაცია საჯარო პოლიტიკისა და დემოკრატიული მმართველობის მიმართულებით იმავე უნივერსიტეტში.

2006-2014 წლებში იყო MIDEPLAN-ის პერსპექტიული ანალიზის განყოფილების ხელმძღვანელი და საჯარო დასაქმების სექტორული სამდივნოს ხელმძღვანელი. ასევე მუშაობდა საპარლამენტო საკონსულტაციო სამსახურის დირექტორად საკანონმდებლო ასამბლეაში პარტია „ქრისტიან-დემოკრატიული ალიანსის“ ფრაქციაში. იყო სხვადასხვა ორგანიზაციის კონსულტანტი სახელმწიფო რეფორმის კვლევის საკითხებში.

პოლიტიკური კარიერა
2018 წელს იგი იყო ვიცე-პრეზიდენტობის კანდიდატი ლუის ფერნანდო კალვო დიასთან ერთად, კანდიდატ მარიო რედონდო პოვედას საპრეზიდენტო კამპანიაში.

მისი პოლიტიკური მოღვაწეობა დაიწყო ეროვნული დაგეგმარებისა და ეკონომიკური პოლიტიკის მინისტრის თანამდებობით როდრიგო ჩავეს რობლესის პრეზიდენტობის დროს. ეს თანამდებობა ეკავა 2022 წლიდან 2025 წლამდე და პარალელურად 2024-2025 წლებში იყო პრეზიდენტის მინისტრი. 2025 წლის 29 ივლისს ოფიციალურად გაფორმდა მისი კანდიდატურა 2026 წლის საპრეზიდენტო არჩევნებისთვის, მას მხარს უჭერს პრეზიდენტი ჩავესი. ვიცე-პრეზიდენტობის კანდიდატები არიან ფრანსისკო გამბოა სოტო და დუგლას სოტო კამპოსი.

სქოლიო

კატეგორია:კოსტა-რიკელი ქალი პოლიტიკოსები
კატეგორია:კოსტა-რიკელი ეკონომისტები